5 Boek-minute met Michael Green | SARIE
5 Boek-minute met Michael Green	deur Phyllis Green
Ek kan dit amper vergelyk met 'n rit op 'n rollercoaster – jy weet nie of jy moet gil van plesier en of jy moet gil van afwagting vir wat volgende gaan gebeur nie. Op die omslag word jy gewaarsku Hondsdol (LAPA, R120) is nie vir sensitiewe lesers nie. En so is dit ook – daar is rassisme, geweld, baie bloed en moord. Tog is dit 'n boeiende verhaal wat jy nie kan neersit nie.
Ben word ingesleep in 'n onderwêreld van dwelms, misdaad, polisie-korrupsie en geweld. Sal Ben oorleef en sy gesin red en sal die misdadigers aan die kaak gestel word? Ten spyte van al die geweld is daar emosionele oomblikke waar die karakters hulle siele ontbloot – hul vrese, hul hoop en hul liefde. Dit maak hulle mens in die ware sin van die woord en maak ook dat jy as leser nie verswelg word deur die rollercoaster rit van geweld nie.
Wanneer mens die boek lees, kan jy nogal die tonele sien afspeel. Miskien met 'n rolprent in gedagte? Ek sal daarvan hou as daar van Hondsdol 'n fliek gemaak word. Ek dink dit kan werk. Maar elke boek of storie kom op sy eie manier na my toe.
Dana Snyman vra wanneer skryf jy vir ons 'n propperse rugbyroman. Ek dink jy is die een ou in Afrikaans wat dit beter as enigeen sal kan doen.
Dis weird dat jy vra, want daar is in my volgende boek juis 'n element van rugby in. Dis egter nie die hooftema nie, een van die karakters is net 'n rugby-afrigter. Maar ek dink jy is verkeerd as jy sê ek is die een ou wat so 'n boek kan skryf – jy wat Dana is behoort dit baie goed te kan doen!
Dankie Phyllis. Mooi so Michael, gaan hom beslis lees.
Wat 'n fantastiese boek! Ek het dit verskriklik geniet. Dit lees maklik, voel amper eerder of mens sit en luister na iemand wat die storie oorvertel. So bly daar is Afrikaanse boeke wat geskryf word vir net lekker lees. Geluk Michael!